Diari Oficial de la Generalitat Valenciana


Sumari del DOGV 3998, del 14-05-2001 (2001/3907)

Notificació de la resolució del recurs d'alçada.
------------------------------------------------

### Dades del document

Número de DOGV
:   3998

Data del DOGV
:   14-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3907


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs d'alçada. [2001/X3907]
  
No havent pogut realitzar la notificació a la senyora Josefina Mengual Femenía i d'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en aplicació del que disposa el dit article, es publica el text íntegre de la Resolució adoptada pel conseller d'Obres Públiques, Urbanisme i Transports, amb data 1 de març de 2001.
  
Vist el recurs d'alçada interposat pel senyor Eduardo, la senyora Josefina i la senyora Adela María Mengual Femenía, contra l'acord de la Comissió Territorial d'Urbanisme d'Alacant de 16 de novembre de 1998, pel qual es va aprovar definitivament el Pla General d'Ordenació Urbana de Pego (Alacant), i del qual resulten els següents:
  
Antecedents de fet
  
Primer. La Comissió Territorial d'Urbanisme d'Alacant, amb data 16 de novembre de 1998, adoptà un acord pel qual es va aprovar definitivament el Pla General d'Ordenació Urbana de Pego pel que fa al sòl urbà, sòl urbanitzable i sòl no urbanitzable, excepte en les categories III i V d'aquest últim, encara que es va supeditar la publicació i, en conseqüència, la seua eficàcia, al fet que s'esmenen les observacions assenyalades en la consideració tecnicojurídica quarta. I suspendre l'aprovació definitiva del sòl no urbanitzable (categories III i V) del Pla General del municipi de Pego, fins que s'esmenen les observacions assenyalades en la consideració tecnicojurídica cinquena.
  
L'Ajuntament de Pego amb data 4 de gener de 1999, va remetre la nova documentació, i complimentava amb això tots els punts de l'acord de la CTU d'Alacant de 16 de novembre de 1998.
  
Amb data de 3 de febrer de 1999, el president de la CTU va resoldre ordenar la immediata publicació del referit acord d'aprovació definitiva, junt amb les Normes Urbanístiques en el Butlletí Oficial de la Província, així com la ressenya d'aquest en el Diari Oficial de la Generalitat Valenciana, de conformitat amb l'article 59.2 i 4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara en avant LRAU).
  
Del dit acord va ser publicada l'oportuna ressenya en el Diari Oficial de la Generalitat Valenciana núm. 3.580 de 10 de setembre de 1999, i la resolució amb les normes subsidiàries aprovades va ser publicada en el Butlletí Oficial de la Província d'Alacant núms. 50, 135 i 173, de 2 de març de 1999, 15 de juny de 1999 i 30 de juny de 1999.
  
Segon. Amb data 7 d'octubre de 1999, el senyor Eduardo, la senyora Josefina i la senyora Adela María Mengual Femenía, van interposar recurs d'alçada contra el referit acord de la Comissió Territorial d'Urbanisme d'Alacant amb data 16 de novembre de 1998.
  
Tercer. Amb data 12 de setembre de 2000, es dóna trasllat del citat recurs a l'Ajuntament de Pego, perquè en el termini de 15 dies, segons el que estableix l'article 112 de la Llei 4/1999, de 13 de gener, de modificació de la Llei 30/1992, de Règim Jurídic de les Administracions Públiques i del Procediment Administratiu, poguera al·legar tot el que estimara convenient en defensa dels seus interessos legítims. En aquest sentit, l'Ajuntament remet al Servei Territorial d'Urbanisme d'Alacant l'escrit amb data 5 d'octubre, al qual adjunta la resolució del Tribunal Superior de Justícia de la Comunitat Valenciana, Sala Contenciosa Administrativa, secció segona, sobre el recurs interposat per Eduardo Mengual Femenía i altres.
  
Quart. El Servei Territorial d'Urbanisme d'Alacant, amb data 16 d'octubre de 2000, va informar desfavorablement sobre l'estimació del present recurs d'alçada.
  
Cinqué. El Servei Jurídic de la Conselleria d'Obres Públiques, Urbanisme i Transports, amb data 26 de febrer de 2001, va informar favorablement sobre la desestimació del present recurs d'alçada.
  
Fonaments de dret
  
Primer. El present recurs d'alçada és admissible ja que compleix els requisits exigits per la Llei 4/1999, de 14 de gener, de modificació de la Llei 30/1992, de Règim Jurídic de les Administracions Públiques i Procediment Administratiu Comú, relatius a competència de l'òrgan per a resoldre el recurs (article 114.1), a la legitimació del recurrent per a interposar-lo (article 107.1), al termini d'interposició (un mes segons l'article 115.1) i a l'acte objecte del recurs, ja que es tracta d'una resolució administrativa (article 107.1).
  
Segon. Els recurrents en el demane del recurs sol·liciten: ?tindre per interposat dins del termini i en la forma escaient recurs ordinari contra l'aprovació definitiva dels plans d'urbanisme adoptats per la Comissió Territorial d'Alacant, el passat 16 de novembre de 1998, i en conseqüència es dicte la resolució en què tant per raó de fons, com de l'incompliment de les formes, s'anul·le la tramitació del programa d'actuació integrada (d'ara en avant PAI), i es deixe sense efecte?.
  
L'expedient relatiu a la tramitació del PAI sector 2 està pendent d'inscriure's en el registre del Servei Territorial d'Urbanisme d'Alacant, i consta l'informe del cap de secció de Gestió i Disciplina Urbanística, amb data 28 d'agost de 2000, en sentit favorable a la inscripció, una vegada esmenades les deficiències comunicades per escrit del Servei Territorial d'Urbanisme d'Alacant de 5 d'abril de 2000.
  
Atés tot el que s'ha dit, cal ressaltar que el contingut de l'escrit de recurs es refereix únicament i exclusivament a l'expedient de tramitació del Programa d'Actuació Integrada del sector 2 de Pego, així, ja en la primera de les al·legacions es fa menció al fet que ?els tres deïdors van formular una sèrie d'al·legacions davant de l'Ajuntament de Pego, en les quals denunciaven determinats incompliments en la tramitació del PAI?, o bé que ?el cost real i efectiu de la urbanització resulta de totes totes inviable des del punt de vista econòmic ?- o, ?que tant el programa com el projecte s'allunyen de totes totes de la realitat- (al·legació segona del recurs), especifica igualment ?en l'apartat 6.B.4 del Programa ?- o del ?punt 1.2.1.2 ??(al·legació quarta).
  
En aquest mateix sentit continua afirmant que ?dins del que seria l'alternativa tècnica- es creen confusions que han d'impedir l'aprovació referint-se al mateix àmbit de la unitat d'execució, als plans del Projecte d'Urbanització (04 i 05), al pla núm. 1 del Projecte de Reparcel·lació o, ?a la forma de retribució de l'urbanitzador- (al·legació sisena), o bé que ?el Programa pateix de determinades deficiències ?- o ?- apartat de costos B.4?, (al·legació setena), el mateix succeeix respecte de l'al·legació vuitena, en aquest cas referint-se ?a les garanties de l'urbanitzador- o, fins i tot en l'al·legació novena en la qual segons els recurrents i ?a manera de resum- manifesten ?que el projecte no pot aprovar-se per les següents raons:??, i relacionen a tals efectes qüestions relatives a superfícies de parcel·la no coincidents amb les superfícies afectades, incompliment de determinada normativa en relació amb la inscripció del programa, etc.
  
És més, en les al·legacions cinquena i desena dels escrits de recurs, es remet expressament als articles 66.1 de la LRAU i article 141, apartats D) i E) del Reglament de Planejament de la Comunitat Valenciana, preceptes, aquests, relatius a l'execució dels programes per al desenvolupament d'actuacions integrades i a les obres d'urbanització el desenvolupament tècnic de les quals ha de completar el projecte d'urbanització.
  
En aquest sentit, convé assenyalar que la resolució del Tribunal Superior de Justícia de la Comunitat Valenciana resol el recurs contenciós administratiu número 1793/99, interposat pel senyor Eduardo Mengual Femenía i altres, contra l'acord plenari de 30 de setembre de 1999, de l'Ajuntament de Pego. En l'antecedent de fet únic afirma que, prèvia a la formalització de la demanda, la part demandant va presentar un escrit en què manifesta que per haver sigut reconeguts per part de l'Ajuntament de Pego els drets dels seus representats, s'apartava del procediment i sol·licitava que s'arxivara, i resol que ?es declara acabat el present procediment per satisfacció extraprocessal de la pretensió del recurrent?.
  
Efectivament, es constata que els recurrents van interposar, en el seu moment, els corresponents recursos contenciosos administratius contra l'acord de l'Ajuntament de Pego de 30-9-99, ?i consta en l'expedient administratiu que es tramita en aquesta Conselleria respecte del PAI, certificat de l'acord de l'Ajuntament de Pego, de 30 de setembre de 1999, pel qual s'aprova definitivament el PAI sector 2. Pareix obvi que estem davant d'un Recurs Contenciós Administratiu (núm. 02/1793/99) interposat pels mateixos recurrents del d'alçada, i contra el mateix acord i, així consta en la documentació aportada per l'Ajuntament de Pego, amb data 18.4.2000 (Registre d'eixida núm. 3474), en concret còpia d'escrit del TSJCV a l'Ajuntament (de 20.12.1999) respecte del recurs interposat pels citats recurrents contra acord de 30.9.1999, sobre aprovació definitiva al programa actuació integrada sector 2 i del qual han desistit, i es pot entendre, en conseqüència i respecte del present recurs d'alçada, que les pretensions plantejades pels recurrents han sigut ja satisfetes.
  
A manera de conclusió, les qüestions plantejades pels recurrents es refereixen al PAI sector 2 de Pego, les quals han sigut satisfetes extraprocessalment, segons s'assenyala en la resolució de 15 de maig de 2000, del Tribunal Superior de Justícia de la Comunitat Valenciana, i pel que fa al Pla General de Pego no s'ha qüestionat la seua legalitat pels recurrents ja que aquests no han al·legat motius de nul·litat o anul·labilitat del referit Pla General, per tot això procedeix desestimar el present recurs d'alçada.
  
Tercer. El conseller d'Obres Públiques, Urbanisme i Transports és competent per a resoldre el recurs d'alçada interposat, de conformitat amb el que estableix l'article 7 del Reglament Orgànic i Funcional de la Conselleria d'Obres Públiques, Urbanisme i Transports, aprovat per Decret 110/2000, de 18 de juliol, del Govern Valencià, i l'article 14.2 del Decret 77/1996, de 16 d'abril, del Govern Valencià, pel qual s'aprova el Reglament d'Òrgans Urbanístics de la Generalitat Valenciana.
  
Vistos els preceptes legals citats i la resta de disposicions de general i pertinent aplicació, resolc:
  
Desestimar el recurs d'alçada interposat pel senyor Eduardo, la senyora Josefina i la senyora Adela María Mengual Femenía, contra l'acord de la Comissió Territorial d'Urbanisme d'Alacant amb data 16 de novembre de 1998, pel qual es va aprovar definitivament el Pla General d'Ordenació Urbana de Pego.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptador des de l'endemà de la notificació o publicació d'aquesta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercir qualsevol altre recurs que s'estime oportú.